**APSTIPRINĀTS**

Priekules novada pašvaldības

iepirkumu komisijas

2016.gada 22.novembra sēdē,

protokols Nr.2016/29-1

|  |
| --- |
|  |
|  |
|  |

**IEPIRKUMA**

**„** **ZZ Dats Vienotās Pašvaldību Sistēmas (VPS) programmatūras uzturēšanas**

**pakalpojuma iegāde”**

**NOLIKUMS**

Iepirkuma identifikācijas Nr.PNP2016/24

Priekule

 2016

1. **Vispārīgā informācija**

**1.1. Iepirkuma identifikācijas numurs – PNP2016/29.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā, piemērojot panta 16.daļas 2.apakšpunkta nosacījumus.

**1.4. Iepirkuma dokumentu saņemšana**

1.4.1. Iepirkuma komisija noskaidro iespējamos pakalpojumu sniedzējus un nosūta izvēlētajiem pakalpojuma sniedzējiem uzaicinājumu iesniegt piedāvājumus. Ar iepirkuma dokumentiem (nolikumu, tehniskajām specifikācijām) izvēlētie pakalpojuma sniedzēji bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) un Priekules novada pašvaldības mājaslapā internetā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2016.gada 1.decembra plkst.14:00.

1.4.2. Kontaktpersonapar iepirkuma procedūru: Priekules novada pašvaldības iepirkumu speciāliste Linda Gūža, tel. 63497951, e-pasts: linda.guza@priekulesnovads.lv.

**1.5. Piedāvājuma iesniegšana**

1.5.1. Izvēlētie pakalpojumu sniedzēji piedāvājumus var iesniegt Priekules novada pašvaldībā (darbdienās no plkst.8:00 līdz 12:00 un no plkst. 12:45 līdz 17:00 (piektdienās līdz 16:00)) pie sekretāres vai atsūtīt pa pastu līdz 2016.gada 1.decembrim plkst.14:00 uz adresi: Priekules novada pašvaldība, Saules ielā 1, Priekulē, Priekules novadā, LV - 3434, sākot ar dienu, kad uzaicinājums par piedalīšanos iepirkumā ir nosūtīts iespējamam pakalpojuma sniedzējam. Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Saņemot piedāvājumu, pasūtītājs reģistrē piedāvājumus uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.3. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

**2. Informācija par iepirkuma priekšmetu**

**2.1. Iepirkuma priekšmets:** ZZ Dats Vienotās Pašvaldību Sistēmas (VPS) programmatūras uzturēšanas pakalpojuma iegāde.

**2.2. Līguma izpildes laiks:** 01.01.2017. – 31.12.2017.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma noteikumiem, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājumā jāiesniedz aizpildīts finanšu piedāvājums (nolikuma 1.pielikums).

3.5. Piedāvājums jāiesniedz par visu iepirkuma apjomu.

3.6. Piedāvājuma cenā jāiekļauj visas izmaksas, kas saistītas ar attiecīgo pakalpojumu sniegšanu, ietverot visus piemērojamos nodokļus, izņemot pievienotās vērtības nodokli.

3.7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.8. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

3.9. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

**4. Prasības piedāvājuma noformēšanai**

4.1. Piedāvājums jāiesniedz aizlīmētā aploksnē, uz kuras jānorāda:

4.1.1. pasūtītāja nosaukums un adrese;

4.1.2. atzīme ”Piedāvājums iepirkumam „ZZ Dats Vienotās Pašvaldību Sistēmas (VPS) programmatūras uzturēšanas pakalpojuma iegāde””;

4.1.3. atzīme „Iepirkuma identifikācijas Nr.PNP2016/29”;

4.1.4. atzīme „Neatvērt līdz 2016.gada 1.decembrim plkst.14:00”;

4.1.5. pretendenta nosaukums un adrese.

4.2. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.1.punktā prasītajai informācijai norādot atzīmi: „Piedāvājuma grozījumi”.

4.3. Pēc piedāvājumu iesniegšanas termiņa beigām pretendents nevar savu piedāvājumu grozīt.

**5. Piedāvājumu vērtēšana**

5.1. Piedāvājumu atvēršanu un vērtēšanu iepirkuma komisija veic slēgtā sēdē.

5.2. Iepirkuma komisija pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

**6. Lēmuma izziņošana un līguma slēgšana**

6.1. Triju darba dienu laikā pēc lēmuma pieņemšanas pretendenti tiek informēti par pieņemto lēmumu.

6.2. Pasūtītājs slēdz ar izraudzīto pretendentu līgumu (nolikuma 3.pielikums), pamatojoties uz pretendenta iesniegto piedāvājumu, saskaņā ar šā nolikuma noteikumiem.

6.3. Pasūtītājs nolikuma 6.2.punktā minētā līguma tekstu publicē pašvaldības mājaslapā www.priekulesnovads.lv sadaļā ”Publiskie iepirkumi” pie konkrētā iepirkuma informācijas par piegādātāju, ar kuru noslēgts līgums, ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.10.punktam.

**7. Pielikumu saraksts**

Nolikumam ir pievienoti 3 (trīs) pielikumi, kas ir noteikumu neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija;

3.pielikums Līguma projekts.

**1.pielikums**

Priekules novada pašvaldības

iepirkuma Nr.PNP2016/29

nolikumam

**FINANŠU PIEDĀVĀJUMS**

iepirkumam

**„** **ZZ Dats Vienotās Pašvaldību Sistēmas (VPS)**

 **programmatūras uzturēšanas pakalpojuma iegāde”**

(iepirkuma identifikācijas Nr.PNP2016/29)

**1. IESNIEDZA**

|  |
| --- |
| **Pretendenta nosaukums un rekvizīti** |
| Nosaukums: |
| Reģ.Nr.: |
| Adrese: |
| Banka: |
| Kods: |
| Konts: |
| Tālrunis: |
| Fakss: |
| e-pasta adrese: |

**2. KONTAKTPERSONA**

|  |  |
| --- | --- |
| **Amats, vārds, uzvārds** |  |
| **Tālrunis**  |  |
| **E-pasta adrese** |  |

**3. PIEDĀVĀJUMS**

3.1. Mūsu piedāvājums ir:

|  |  |  |  |  |
| --- | --- | --- | --- | --- |
| **Pakalpojums** | **Mērvienība** | **bez PVN** | **PVN 21%** | **Summa ar PVN** |
| ZZ Dats Vienotās Pašvaldību Sistēmas (VPS) uzturēšanas pakalpojumu sniegšana | EUR |  |  |  |

3.2. Apliecinām, ka esam pilnībā iepazinušies ar iepirkuma procedūras dokumentiem, t.sk. tehnisko specifikāciju un apliecinām, ka mūsu rīcībā ir visi nepieciešamie resursi pakalpojumu nodrošināšanai atbilstoši tehniskajā specifikācijā norādītajām prasībām. Mums nav nekādu neskaidrību un pretenziju tagad, kā arī atsakāmies tādas celt visā līguma darbības laikā.

3.3. Finanšu piedāvājumā ir iekļauti visi ar pakalpojumu sniegšanu (atbilstoši tehniskajai specifikācijai) saistītie izdevumi, kas nepieciešami pakalpojuma pilnīgai un kvalitatīvai izpildei – gan paredzamās, gan tādas, kuras pretendentam vajadzētu paredzēt).

3.4. Visas piedāvājumā sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**2.pielikums**

Priekules novada pašvaldības

iepirkuma Nr.PNP2016/29

nolikumam

**TEHNISKĀ SPECIFIKĀCIJA**

iepirkumam

**„** **ZZ Dats Vienotās Pašvaldību Sistēmas (VPS)**

**programmatūras uzturēšanas pakalpojuma iegāde”**

(iepirkuma identifikācijas Nr.PNP2016/29)

1. Iepirkums paredz nodrošināt Pasūtītājam – Pakalpojuma saņēmējam lietošanā esošās Vienotās Pašvaldību Sistēmas (VPS) uzturēšanas un, ja tas nepieciešams, izmitināšanas pakalpojumu sniegšanu no 01.01.2017 līdz 31.12.2017.
2. Tehniskā specifikācija nosaka prasības, kas Izpildītājam – pakalpojuma sniedzējam ir jāievēro, sniedzot VPS uzturēšanas pakalpojumus Pakalpojuma saņēmējam.
3. VPS uzturēšanas pakalpojums ietver sekojošas darbības:
	1. VPS darbību tieši regulējošo Latvijas valsts normatīvo aktu noteikto prasību nodrošināšana VPS lietojumprogrammu darbībā, kas nozīmē, ka automātiski tiek nodrošinātas valsts likumu un MK noteikumu prasības, bet automātiski netiek nodrošinātas pašvaldības saistošo noteikumu prasības;
	2. Lietojumprogrammu jaunu versiju un lietotāju instrukciju, ja tādas ir izstrādātas un pēc tādām ir nepieciešamība, nosūtīšanu Pakalpojuma saņēmējam pēc tā pieprasījuma vai automātiski, izmantojot interneta tīklu, Lietojumprogrammu sākotnējās instalācijas ir pieejamas norādītajā interneta adresē;
	3. Telefoniskas vai e-pasta konsultācijas par lietojumprogrammu lietošanu un uzstādīšanu ik darba dienu no pl. 9:00 līdz 17:00 pa uzrādītiem telefoniem vai e-pasta adresēm;
	4. Konsultācijas par lietojumprogrammu lietošanu Pakalpojuma sniedzēja telpās Rīgā, Elizabetes ielā 41/43, iepriekš vienojoties par laiku;
	5. Lietojumprogrammu lietotāju un to tiesību administrēšana, ja tas nepieciešams, nosūtot parakstītu un ieskanētu iesniegumu uz norādīto e-pasta adresi;
	6. Pakalpojuma saņēmēja datu bāzes integritātes nodrošināšana, kas iekļauj datu bāzes struktūras un datu ierakstu korektību, datu bāzu versiju savietojamību, bet neiekļauj Pakalpojuma saņēmēja lietojumprogrammu lietotāju ievadīto datu satura pareizības un aktualizācijas nodrošināšanu;
	7. Pakalpojuma saņēmēja datu bāzes izmitināšanu uz Pakalpojuma sniedzēja servera, ja Pakalpojuma saņēmējam izmitināšana ir nepieciešama;
	8. Pakalpojuma saņēmējam piekļuvi datiem vismaz 98% no pakalpojuma sniegšanas laika, ja Pakalpojuma sniedzējs veic datu bāzes izmitināšanu;
	9. Elektroniskā pakalpojuma “nekustamā īpašuma nodoklis” un citu Pakalpojuma saņēmēja elektronisko pakalpojumu portālā [www.epakalpojumi.lv](http://www.epakalpojumi.lv) darbības nodrošināšana;
	10. Piekļuve citu pašvaldību datiem, kurus nodrošina Pakalpojuma sniedzēja VPS programmatūra pamatfunkciju veikšanas mērķiem, tajā skaitā: dzīvesvietas deklarēšanas dati un to vēsture; dzimtsarakstu dati un to vēsture; sociālās palīdzības dati un to vēsture: pabalsti, pakalpojumi, izziņas, sociālais statuss; informācija, kura nepieciešama sociālās palīdzības iztikas līdzekļu deklarācijas pārbaudei: īpašumi, ienākumi, uzturlīgumi, radinieki, ja cita pašvaldība ar Pakalpojuma sniedzēju ir noslēgusi līgumu. Pakalpojuma sniedzēja atbilstoši Fizisko personu datu aizsardzības likuma prasībām nodrošina Pakalpojuma saņēmējam pēc tā pieprasījuma informāciju par to, kurš citas pašvaldības vai valsts iestādes lietotājs kādus personu datus noteiktā laika periodā ir izmantojis;
	11. Datu apmaiņas nodrošināšanu ar VZD Kadastra un Adrešu reģistriem, Zemesgrāmatu, PMLP Iedzīvotāju reģistru un civilstāvokļu aktu reģistru, VID, VSAA, CSDD, NVA, UGF, UR, LAD, VTUA bankām, ja PAKALPOJUMA SAŅĒMĒJS ir noslēdzis līgumu ar attiecīgu iestādi un ja šāds līgums ir nepieciešams.

**3.pielikums**

Priekules novada pašvaldības

iepirkuma Nr.PNP2016/29

nolikumam

PROJEKTS

**LĪGUMS**

Priekule

2016. gada \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās domes priekšsēdētājas Vijas Jablonskas personā, kura rīkojas uz likuma „Par pašvaldībām” un Priekules novada domes 2013.gada 25.jūlija saistošo noteikumu Nr.7 „Priekules novada pašvaldības nolikums” pamata, turpmāk - ‘PAKALPOJUMA SAŅĒMĒJS’, no vienas puses,

un

**SIA „ZZ Dats”**, reģ.Nr.40003278467, tās valdes locekļa Māra Ziemas personā, kurš rīkojas uz statūtu pamata, turpmāk - ‘PAKALPOJUMA SNIEDZĒJS’ no otras puses,

saskaņā ar iepirkuma **„ZZ Dats Vienotās Pašvaldību Sistēmas (VPS) programmatūras uzturēšanas pakalpojuma iegāde”** (iepirkuma identifikācijas Nr.PNP2016/29) rezultātiem noslēdz sekojošu līgumu (turpmāk - Līgums) par ZZ Dats VPS programmatūras (turpmāk - Programmas) uzturēšanas un, ja tas nepieciešams, ar šo Programmu saistīto datu bāzu izmitināšanas (turpmāk - Izmitināšana) pakalpojumu sniegšanu:

1. Šis uzturēšanas un izmitināšanas pakalpojumu Līgums attiecas tikai uz tām Programmām, kuras iedarbinātas līdz 01.01.2017.

2. Programmu licencēšanas nosacījumus nosaka PAKALPOJUMA SAŅĒMĒJAM izsniegtās Programmu Licences.

3. PAKALPOJUMA SNIEDZĒJS sniedz PAKALPOJUMA SAŅĒMĒJAM ar Līguma 1. punktā minēto Programmu uzturēšanu un datu bāzu izmitināšanu saistītos pakalpojumus no 01.01.2017. līdz 31.12.2017., kuri sevī ietver:

3.1. Programmu darbību tieši regulējošo Latvijas valsts normatīvo aktu noteikto prasību nodrošināšanu, kas nozīmē, ka tiek nodrošinātas valsts likumu un MK noteikumu prasības, bet netiek nodrošinātas pašvaldības saistošo noteikumu prasības;

3.2. Programmu jaunu versiju un lietotāju instrukciju, ja tādas ir izstrādātas un pēc tādām ir nepieciešamība, nosūtīšanu PAKALPOJUMA SAŅĒMĒJAM pēc pieprasījuma vai automātiski, izmantojot interneta tīklu, Programmu sākotnējās instalācijas ir pieejamas FTP vietnē: ftp.zzdats.lv/;

3.3. telefoniskas vai e-pasta konsultācijas par Programmu lietošanu un uzstādīšanu ik darba dienu no plkst. 9:00 līdz 17:00 pa tālruni 67333600, vai e-pastu: nino@zzdats.lv; sopa@zzdats.lv; dzimts@zzdats.lv; pers@zzdats.lv; gvedis@zzdats.lv; noma@zzdats.lv; jupis@zzdats.lv; apus@zzdats.lv; bridzis@zzdats.lv.

3.4. konsultācijas par Programmu lietošanu PAKALPOJUMA SNIEDZĒJA telpās Rīgā, Elizabetes ielā 41/43, iepriekš vienojoties par laiku;

3.5. programmu lietotāju un to tiesību administrēšanu, ja tas nepieciešams, nosūtot parakstītu un ieskanētu iesniegumu (iesnieguma paraugs ir atrodams vietnē kur.ir/pieteikumi?) uz e-pasta adresi: serviss@zzdats.lv;

3.6. PAKALPOJUMA SAŅĒMĒJA datu bāzu integritātes nodrošināšanu, kas iekļauj datu bāzu struktūras un datu ierakstu korektību, datu bāzu versiju savietojamību, bet neiekļauj PAKALPOJUMA SAŅĒMĒJA Programmu lietotāju ievadīto datu satura pareizības un aktualizācijas nodrošināšanu;

3.7. PAKALPOJUMA SAŅĒMĒJA datu bāzu izmitināšanu uz PAKALPOJUMA SNIEDZĒJA servera, ja PAKALPOJUMA SAŅĒMĒJAM izmitināšana ir nepieciešama;

3.8. PAKALPOJUMA SAŅĒMĒJAM piekļuvi datiem vismaz 98% no šā Līguma darbības laika, ja PAKALPOJUMA SNIEDZĒJS veic datu bāzu izmitināšanu;

3.9. elektroniskā pakalpojuma „nekustamā īpašuma nodoklis” vai citu PAKALPOJUMA SAŅĒMĒJA elektronisko pakalpojumu portālā www.epakalpojumi.lv darbības nodrošināšanu;

3.10. piekļuvi citu pašvaldību datiem šā līguma 6. punktā uzrādītajā apjomā, ja cita pašvaldība ar PAKALPOJUMA SNIEDZĒJU ir noslēgusi analoģisku Līgumu;

3.11. datu apmaiņas nodrošināšanu ar VZD Kadastra un Adrešu reģistriem, Zemesgrāmatu, PMLP Iedzīvotāju reģistru un civilstāvokļu aktu reģistru, VID, VSAA, CSDD, NVA, UGF, UR, LAD, VTUA bankām, ja PAKALPOJUMA SAŅĒMĒJS ir noslēdzis līgumu ar attiecīgu iestādi un ja šāds līgums ir nepieciešams.

4. PAKALPOJUMA SNIEDZĒJS nodrošina:

4.1. PAKALPOJUMA SAŅĒMĒJA datu drošību, kas nozīmē nesankcionētas datu piekļuves vai izmantošanas aizliegšanu, kā arī mehānisku datu zudumu nepieļaušanu gadījumā, ja PAKALPOJUMA SNIEDZĒJS veic datu bāzu izmitināšanu;

4.2. Fizisku personu datu aizsardzības likuma prasību ievērošanu šā Līguma 3. punktā minēto pakalpojumu sniegšanas ietvaros;

4.3. PAKALPOJUMA SAŅĒMĒJA konfidenciālas informācijas neizmantošanu savu vai trešo personu interesēs. Par konfidenciālu informāciju tiek uzskatīta tāda PAKALPOJUMA SAŅĒMĒJA informācija, kura nav publiski pieejama trešajām personām;

4.4. nosacījumu izpildi, kuri ir noteikti PAKALPOJUMA SAŅĒMĒJA un Valsts Zemes Dienesta sadarbības līguma par datu apmaiņu punktā 4.3 attiecībā uz Tehnisko resursu uzturētāju;

4.5. PAKALPOJUMA SAŅĒMĒJA lietotājiem piekļuvi Programmām 5 dienas pēc šā Līguma darbības beigām, ja nav noslēgts jauns Līgums.

5. PAKALPOJUMA SAŅĒMĒJS nodrošina:

5.1. datu drošību, kas nozīmē nesankcionētas datu izmantošanas, kā arī mehānisku datu zudumu nepieļaušanu, ja PAKALPOJUMA SAŅĒMĒJA dati nav izmitināti uz PAKALPOJUMA SNIEDZĒJA servera;

5.2. Programmu darbināšanai un 3. punktā minēto pakalpojumu saņemšanai nepieciešamās datortehnikas, lietojumprogrammu, datortīklu un citas nepieciešamās tehniskās infrastruktūras pareizu darbību un primāro tehnisko atbalstu, kā arī atbilstību VPS lietošanas noteikumiem http://kur.ir?noteikumi;

5.3. kompetentus Programmu lietotājus, kuri nes atbildību par pareizu Programmu lietošanu un datu bāzu satura aktualizēšanu, kā arī strādā saskaņā ar VPS lietošanas noteikumiem, kuri aprakstīti http://kur.ir?noteikumi;

5.4. kompetentus datorspeciālistus šā Līguma 3. punktā minēto pakalpojumu kvalitatīvai saņemšanai, kuri strādā saskaņā ar VPS lietošanas noteikumiem, kuri aprakstīti <http://kur.ir?noteikumi> . PAKALPOJUMU SAŅĒMĒJS informē PAKALPOJUMU SNIEDZĒJU par kontaktpersonu, kuru PAKALPOJUMA SNIEDZĒJS informē par VPS izmaiņām, kā arī par izmaiņām PAKALPOJUMU SAŅĒMĒJA vai ārpakalpojumu tehniskā personāla sastāvā vai kontaktinformācijā;

5.5. datu bāzu pieejamību ne mazāku kā 98% no šā līguma darbības laika elektronisko pakalpojumu portāla www.epakalpojumi.lv darbības nodrošināšanas mērķiem, ja PAKALPOJUMA SAŅĒMĒJA dati nav izmitināti uz PAKALPOJUMA SNIEDZĒJA servera;

5.6. ja PAKALPOJUMA SAŅĒMĒJS izmanto PAKALPOJUMA SNIEDZĒJA serveru resursus, tad PAKALPOJUMA SAŅĒMĒJS nodrošina, ka šie serveru resursi tiek izmantoti tikai pašvaldības funkciju veikšanai vai citiem ar Programmu lietošanu saistītiem mērķiem;

5.7. PAKALPOJUMA SAŅĒMĒJS atļauj un, ja PAKALPOJUMA SAŅĒMĒJA dati nav izmitināti uz PAKALPOJUMA SNIEDZĒJA servera, nodrošina PAKALPOJUMA SNIEDZĒJAM piekļuvi savām datu bāzēm un to saturam šā Līguma 3. punktā minēto pakalpojumu sniegšanas mērķiem, ievērojot šā Līguma 4. punkta nosacījumus;

5.8. PAKALPOJUMA SNIEDZĒJA konfidenciālas informācijas nesniegšanu trešajām personām. Par konfidenciālu informāciju tiek uzskatīta tāda PAKALPOJUMA SNIEDZĒJA informācija, kura nav publiski pieejama trešajām personām, tajā skaitā, jebkāda ar Programmām, datu bāzēm vai to struktūrām saistīta informācija vai dokumentācija.

6. PAKALPOJUMA SAŅĒMĒJS neiebilst pret savas datu bāzes informācijas sniegšanu, kuru nodrošina PAKALPOJUMA SNIEDZĒJA programmatūra, citām pašvaldībām un valsts iestādēm to pamatfunkciju veikšanas mērķiem, tajā skaitā: dzīvesvietas deklarēšanas datus un to vēsturi; dzimtsarakstu datus un vēsturi; sociālās palīdzības datus un to vēsturi: pabalsti, pakalpojumi, izziņas, sociālais statuss; informāciju, kura nepieciešama sociālās palīdzības iztikas līdzekļu deklarācijas pārbaudei: īpašumi, ienākumi, uzturlīgumi, radinieki. PAKALPOJUMA SNIEDZĒJS atbilstoši Fizisko personu datu aizsardzības likuma prasībām nodrošina PAKALPOJUMA SAŅĒMĒJAM pēc tā pieprasījuma informāciju par to, kurš citas pašvaldības vai valsts iestādes lietotājs kādus personu datus noteiktā laika periodā ir izmantojis.

7. PAKALPOJUMA SAŅĒMĒJS ir ar Programmām apstrādājamo datu īpašnieks neatkarīgi no tā, vai PAKALPOJUMA SNIEDZĒJS sniedz Izmitināšanas pakalpojumu vai nesniedz.

8. Šā līguma 3. punktā minēto pakalpojumu cena bez 21% PVN ir EUR 5136.48 (pieci tūkstoši viens simts trīsdesmit seši euro 48 centi) un 21% PVN EUR 1078.66 (viens tūkstotis septiņdesmit astoņi euro 66 centi). Pakalpojumu kopējā līgumcena, kuru PAKALPOJUMA SAŅĒMĒJS maksā PAKALPOJUMA SNIEDZĒJAM, ir EUR 6215.14 (seši tūkstoši divi simti piecpadsmit euro 14 centi). Ja saskaņā ar LR normatīvajiem aktiem mainās pievienotās vērtības (PVN) likme, tad līdzēji savstarpējos norēķinos piemēro jauno PVN likmi ar tās spēkā stāšanās datumu.

9. PAKALPOJUMA SAŅĒMĒJS šā Līguma 8. punktā minēto līgumcenu apmaksā pa ceturkšņiem pēc PAKALPOJUMA SNIEDZĒJA piestādītā rēķina, kurš var būt sagatavots un nosūtīts elektroniski uz PAKALPOJUMA SAŅĒMĒJA elektroniskā pasta adresi.

10. Ja PAKALPOJUMA SAŅĒMĒJAM ir nepieciešams PAKALPOJUMA SNIEDZĒJA speciālista apmeklējums, tad PAKALPOJUMA SNIEDZĒJS, iepriekš vienojoties par laiku, to nodrošina par atsevišķu samaksu, kas tiek noteikta, balstoties uz PAKALPOJUMA SNIEDZĒJA speciālista 1 stundas izcenojumu, kas ir EUR 45,00 (četrdesmit pieci eiro 00 centi) bez 21% PVN. Apmeklējuma laikā tiek iekļauts arī speciālista ceļā pavadītais laiks.

11. Ja PAKALPOJUMA SAŅĒMĒJAM ir nepieciešama kādas no šā līguma 1. punktā minētās VPS sastāvā esošās Programmas vai moduļa pirmreizējā iedarbināšana, tad starp PAKALPOJUMA SAŅĒMĒJU un PAKALPOJUMA SNIEDZĒJU var tikt slēgts papildus līgums un norēķini notiek pēc padarītā darba apjoma saskaņā ar PAKALPOJUMA SNIEDZĒJA speciālista 1 stundas likmi EUR 45,00 bez PVN. Ja Programmu vai to moduļu

pirmreizējai iedarbināšanai ir nepieciešama to sākotnējā instalēšana, tad to veic PAKALPOJUMA SAŅĒMĒJS.

12. PAKALPOJUMA SNIEDZĒJS nodrošina Programmu lietotāju apmācību semināru veidā PAKALPOJUMA SNIEDZĒJA datorklasē Rīgā, Elizabetes ielā 41/43 par atsevišķu samaksu, kas katram semināra dalībniekam ir EUR 28,00 (divdesmit astoņi eiro 00 centi) bez 21% PVN. Par semināru laikiem PAKALPOJUMA SNIEDZĒJS iepriekš vienojas ar PAKALPOJUMA SAŅĒMĒJU.

13. PAKALPOJUMA SNIEDZĒJS nodrošina sertifikācijas pārbaudījumu un sertifikāta izsniegšanu, ja sertifikācijas pārbaudījums ir sekmīgi nokārtots, par Līguma 1. punktā minēto programmu lietošanu par atsevišķu samaksu, kas katram sertifikācijas pārbaudījuma kārtotājam ir EUR 35,00 (trīsdesmit pieci eiro 00 centi) bez 21% PVN. Par sertifikācijas pārbaudījumu laikiem PAKALPOJUMA SNIEDZĒJS iepriekš vienojas ar PAKALPOJUMA SAŅĒMĒJU.

14. Ja PAKALPOJUMA SAŅĒMĒJS vēlas saņemt no PAKALPOJUMA SNIEDZĒJA papildus ar datu apstrādi vai Programmu papildināšanu saistītus pakalpojumus, kuri nav minēti šā Līguma 3. punktā, tad PAKALPOJUMA SNIEDZĒJS tos var iepirkt valsts elektroniskajā iepirkumu sistēmā (EIS) vai arī, slēdzot ar PAKALPOJUMA SNIEDZĒJU atsevišķu līgumu.

|  |  |
| --- | --- |
| 15. Pušu adreses un norēķinu rekvizīti PAKALPOJUMA SNIEDZĒJS: **SIA “ZZ Dats”** Reģ. Nr.40003278467 Tālr.: 67333600, fakss 67686956 e-pasts: zzdats@zzdats.lv Adrese: Elizabetes iela 41/43, Rīga, LV-1010 Banka: SEB banka, Konts: LV77 UNLA 0001 0084 6971 6  | PAKALPOJUMA SAŅĒMĒJS: **Priekules novada pašvaldība** Reģ. Nr. 90000031601 Tālr.: 63461006, Fakss: 63497937 e-pasts: dome@priekulesnovads.lv Adrese: Saules iela 1, Priekule, Priekules novads, LV-3434 Banka: “Swedbank”, Konts: LV30HABA0551018598451  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.Ziema | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.Jablonska  |

**1.pielikums**

Priekules novada pašvaldības

\_\_\_\_.\_\_\_\_.\_\_\_\_\_\_\_\_

līgumam Nr.\_\_\_\_\_\_\_\_\_\_\_\_\_\_

**FINANŠU PIEDĀVĀJUMS**

(tiks kopēts no uzvarējušā pretendenta iesniegtā piedāvājuma iepirkumā)